
2.‘  EPOCA 


GRATUÏT 


L  Alberg  de  Joventut  "El  Masnou"  va  ésser  inaugurat  el  dia  4  d'abril  per 
l'Honorable  Sr.  Miquel  Coll  i  Alentorn,  en  nom  del  Molt  Honorable  Sr.  Jordi 
Pujol  i  Soley,  President  de  la  Generalitat  de  Catalunya. 

Amb  aquest  acte,  que  posà  fi  a  les  nombroses  peripècies  i  especulacions  so¬ 
bre  la  finalitat  d'aquesta  casa,  s'iniciarà  una  nova  etapa,  que  en  aconseguir  els 
objectius  proposats,  situarà  el  poble  del  Masnou  una  mica  més,  a  la  vora  del 
seu  propòsit,  convertint-se  en  una  vila  on  vaigi  la  pena  viure. 

LA  FUNCIÓ  DE  L'ALBERG  DE  JOVENTUT 


Senzillament,  la  de  donar  acolliment 
a  aquells  grups  que  realitzen  troba¬ 
des  de  formació,  d'estudi,  d'esport  o 
d'esplai  .  .  .  Una  activitat  que  poten¬ 
ciarà  la  nostra  manera  peculiar  de 
viure,  tant  pel  que  fa  a  nosaltres  ma¬ 
teixos,  com  pel  que  fa  al  desig  que 
tots  tenim  de  viure  en  grup:  entre 
amics.  Posem,  doncs,  a  la  disposició 
de  tots  els  joves,  com  un  servei  pú¬ 
blic  més,  l'alberg,  de  cara  a  anar 
construint  una  infraestructura  d'es¬ 
pais  i  serveis  on  desenvolupar  una 
autèntica  activitat  comunitària  i 
creativa. 

Aquesta  casa  de  1 .200  m.2,  data  de 
l'any  1920,  compta  amb  dotze  dor¬ 


mitoris  comuns,  sales  d'estar,  vídeo, 
etc. . .  I  reuneix  les  condicions  neces¬ 
sàries  per  acollir  els  disminuïts  físics. 
Les  instal·lacions  i  reparacions  que 
s'han  fet  a  l'interior  de  la  casa  es 
realitzaren  amb  el  màxim  rigor  i 
criteri  estètic,  respectant  el  sentit 
arquitectònic  original. 

Fins  i  tot,  l'edifici  anex  que  dóna  ca¬ 
buda  a  la  cuina,  menjador  i  una  sala 
polivalent,  s'ha  fet  de  tal  forma  que 
no  desdiu  en  absolut  amb  l'entorn. 
Aquest  alberg  està  inclòs  dins  de  la 
xarxa  d'albergs  de  la  Joventut  de  la 
Generalitat  de  Catalunya,  i  es  regeix 
per  un  reglament  i  normatives  simi¬ 
lars  a  les  europees. 


1.984. . . 

Pressupostos 

Hi  ha  poques  coses  tan  vitals  i  que 
per  la  seva  periodicitat  siguin  tan 
necessàries  per  la  continuïtat  d'una 
vida  comunitària,  com  la  que  anual¬ 
ment  representa  l'elaboració,  gestió 
i  control  dels  pressupostos. 

La  realització  de  pressupostos  és 
una  característica  comú  a  qualsevol 
tipus  d'organització.  Ni  projectes  ni 
idees  poden  dur-se  a  terme  sense  la 
conseqüent  previsió  de  despeses. 
Enguany,  el  Masnou  té  una  cita  amb 
els  seus  pressupostos.  Per  tant,  cal 
que  l'opinió  pública  estigui  informa¬ 
da  d'un  fet  tan  important  per  la 
ciutadania  que  és  necessari  que 
s'exposi  la  filosofia  en  què  han  estat 
elaborats. 

Els  pressupostos  estan  vistos  des 
d'una  òptica  realista,  assegurant  el 
funcionament  dels  serveis  que  l'A¬ 
juntament  dóna  als  vilatans.  Així 
doncs  anem  a  veure  quines  són  les 
partides  més  destacables  i  quina  la 
seva  participació  dins  els  plans  d'a¬ 
quest  any.  L'import  pressupostari 
d'enguany  s'eleva  a  324  milions  en 
l'aspecte  ordinari,  o  de  manteni¬ 
ment. 

En  obrir  aquesta  magnífica  casa  po¬ 
dem  dir  que  solucionem,  en  part,  la 
manca  d'equipaments  per  a  acollir 
grups  visitants  que,  fins  ara,  ens  era 
gairebé  impossible  de  poder  atendre. 
A  l'haver  realitzat  les  obres  amb 
tanta  cura  allunya  aquella  sensació 
tercermundista  que  planava  sobre 
les  nostres  instal·lacions,  amb  in¬ 
tents  de  resoldre  les  coses  sense 
planificació  ni  inversió. 

Felicitem-nos  per  haver  recuperat 
una  esplèndida  casa  i  oferir-la  a 
tothom. 

EL  MASNOU 


PRESSUPOST  ordí  N  A  R  i  1984 


I  N  G  R  E  SSO  S 


DE  SPESES 


IMPOSTOS  OIREHES 

lU  620  ÚOO 
3S.  38  V. 


IMPOSTOS  INDIRECTES 

21  600  000 
6,67  */, 


transferències 
CORRENTS 
8b  UC  936 
26, 68^, 


VARIACIÓ  D'ACTIUS  I 
PASSIUS  FINANCERS 
i.  ODI  DOO 
l,2  2V. 


Taxes  I  0 'ALT  RES 
INGRESSOS 
90  1S4  06Í, 

27.  sy/» 


INGRESSOS 
PATRiMONiAiS 
7  600  000 
2.31'/, 


òrgans  de  govern 

7.700  000 
2,3a% 


OBRES  PUBtIOUES 
29  040.000 


URBANISME 
600  000 
0,16 


SANITAT  I  ACCIO 
SOCIAL 

34.126  000 
10,63  V. 


PERSONAL 
162.026  046 
4  6,  92  V. 


GOVERNACIÓ 

30.666.000 

9,43*/. 


hisenda 

41  771.966 
12  §9 


CULT  U RA ,  ENSE NYAMENT 
I  TURISME 
20  7ZQ-000 
L3AOV* 


ESPORTS  I  JOVENTUT 
8  660  000 
2.64*/. 


Passem  a  anomenar  en  ordre 
d'importància  de  participació  en  el 
pressupost  les  diverses  àrees: 

46,92  %  correspon  a  la  partida  de 
personal 

1 2,89  %  a  Hisenda 
10,53  %  a  Sanitat  i  Acció  Social 
9,43  %  a  Governació 
8,61  %  a  Obres  Púb.  i  Urbanisme 
6,40  %  a  Cultura  i  Ensenyament 
2,64  %  a  Esports  i  Joventut 
2,38  %  a  Òrgans  de  Govern 
Els  funcionaris  si  bé  representen  un 
alt  percentatge  dins  dels  pressu¬ 
postos,  són  també  eines  precises 
perquè  l'Ajuntament  pugui  dur  a  ter¬ 
me  totes  les  gestions  dins  de  les 
tasques  que  li  han  estat  assignades. 
La  partida  d'Hisenda  inclou  les 
despeses  financeres  i  les  que  es 
desprenen  de  l'administració  dels 
cabals  de  la  vila.  En  aquest  moment 
la  capacitat  d'endeutament  de  l'A¬ 
juntament  del  Masnou  és  dintre 
dels  marges  que  preveu  la  llei,  als 
que  xifra  en  un  25%  de  risc;  essent 
la  previsió  actual  d'un  1 1%. 

El  tercer  lloc  dins  d'aquesta  grada¬ 
ció  l'ocupa  l'apartat  de  Sanitat  i 
Acció  Social  amb  una  assignació 
superior  al  deu  i  mig  per  cent  del 
total  previst. 

Intentar  mantenir  els  serveis  asso- 
lits  fins  ara  i  ampliar  les  seves  utilit¬ 
zacions  són  propòsits  inclosos  dins 
del  catàleg  social  de  l'Ajuntament. 
A  curt  termini  s'ha  situat  la  fita 
d'aconseguir  que  el  centre  d'assis¬ 
tència  primària,  es  converteixi  en  un 
centre  de  caràcter  molt  més  ampli, 
és  a  dir  que  els  serveis  que  ofereixi 
s'estenguin  guanyant  operativitat. 
Sota  el  títol  de  Salut  Pública  queden 
acollides  l'assistència  social,  la 
planificació  familiar,  i  d'altres  activi¬ 
tats.  Serveis  tots  aquests  que  van  a 
càrrec  del  municipi  i  que  són  oferts 
a  un  preu  reduït  o  gratuïtament. 

Pel  que  fa  a  l'apartat  d'obres  públi¬ 
ques  hem  de  començar  dient  que  hi 
ha  una  duplicitat  en  l'activitat  d'a¬ 
questa  àrea  municipal.  Per  un  costat 
hi  ha  l'urbanisme,  pròpiament  dit,  i 
per  l'altra  asfaltat,  il·luminació  de 
carrers  diversos,  manteniment  i  rea¬ 
lització  de  millores  a  les  obres  ja 
realitzades  i  l'execució  de  noves 
tasques  dirigides  vers  la  completa- 
ció  de  la  xarxa  viària  de  la  vila.  As¬ 
solint  en  conjunt  una  estructura  vial 
en  la  població  que  possibiliti  la  mi¬ 
llor  comunicació  entre  les  diverses 
zones. 


Dins  l'apartat  d'urbanisme  existei¬ 
xen  les  inversions.  Enguany  dins 
d'aquest  apartat  es  tenen  projecta¬ 
des  diverses  obres,  com  la  restaura¬ 
ció  interior  de  Can  Malet,  mantenint 
totes  les  característiques  en  què  la 
finca  va  ésser  construïda  en  el  seu 
dia.  La  rehabilitació  dels  locals  mu¬ 
nicipals  ampliant  així  les  seves  pos¬ 
sibilitats  d'utilització,  no  sols  per  a 
noves  dependències  de  l'adminis¬ 
tració  municipal,  sinó  també  com  a 
seus  de  noves  activitats  cíviques. 
Sortirà  reflexat  en  el  proper  butlletí 
quan  parlem  del  pressupost  d'inver¬ 
sions. 

El  patrimoni  artístic  i  monumental 
del  Masnou  està  taxat  actualment 
en  400  milions  de  valor  aproximat. 
Es  tracta  d'un  fons  artístic  adquirit  a 
través  de  la  cessió  d'uns  particulars 
al  municipi. 

Les  inversions  inclouen  la  compra 
de  terrenys  dins  del  terme  munici¬ 
pal  amb  la  finalitat  que  puguin  ésser 
emprats  per  l'Ajuntament,  amb 
posterioritat  per  a  la  construcció 
d'escoles,  instal·lacions  esportives, 
etc. 

Amb  això  es  pretén  aconseguir  que 
la  població  estigui  abastida  d'espais 
verds  i  altres  instal·lacions  de  caire 
social. 


La  institució  municipal  no  oblida  la 
demanda  que  socialment  es  realitza 
vers  la  cultura.  El  6,40  %  del  pres¬ 
supost  és  ocupat  per  aquesta  àrea 
dels  serveis  municipals.  A  hores 
d'ara  el  Masnou  no  té  problemes 
d'escolarització,  cosa  que  no  vol  dir 
res  si  es  mira  cap  el  futur.  Però 
l'Ajuntament  fomenta  la  cultura  per 
altres  vies  d'actuació.  Mitjançant  el 
Servei  d'Educació  Permanent  d'A¬ 
dults  pretén  augmentar  la  sensibili¬ 
tat  cap  a  la  cultura  de  la  població. 
Cursos  de  Graduat  Escolar,  Tallers 
Artístics  i  de  Música,  etc.,  premis 
literaris,  setmanes  dedicades  a  cele¬ 
bracions  culturals  i  la  promoció  i 
ajut  a  d'altres  entitats  cíviques.  A 
més  de  protegir  les  tradicions 
populars. 

El  pressupost  intenta  ajustar-se  a 
les  necessitats  de  la  vila  i  s'ha  ela¬ 
borat  després  d'una  anàlisi  dels  re¬ 
cursos  amb  què  compta  el  municipi. 
En  resum,  donats  els  recursos 
econòmics  d'aquest  organisme,  la 
qualitat  del  treball  i  l'ordre  d'urgèn¬ 
cia  social  de  les  necessitats,  és  el 
problema  que  planteja  el  procés, 
mitjançant  el  qual  s'obtindrà  el 
màxim  de  beneficis  i  serveis  que 
permetin  satisfer  el  major  nombre 

de  les  necessitats  de  la  població. 

EL  MASNOU 


V 

Centre  de  Planificació  Familiar 


El  concepte  de  planificació  de  la  fa¬ 
mília  donat  en  1971  per  un  Comitè 
d'Experts  de  l'OMS  (Organització 
Mundial  de  la  Salut)  té  un  caràcter 
estrictament  sanitari  i  social. 

Això  és  fàcilment  comprensible  si 
coneixem  els  tres  objectius  bàsics 
que  s'han  d'assolir  -mitjançant  la 
planificació  familiar-  i  que  són: 

1 .  Respectar  els  drets  humans  dels 
individus,  parelles  i  famílies. 

2.  Regular  el  creixement  demogràfic 
de  la  població. 

3.  Millorar  la  salut  de  la  família  i  de 
la  comunitat. 

Fa  tan  sols  cinc  anys  que  en  el  nos¬ 
tre  país  encara  hi  havia  qui  qüestio¬ 
nava  aquest  decret  internacional. 
Però  la  realitat  de  la  dinàmica  social 
ha  fet  que  actualment  s'admeti  i 
s  intenti  resoldre,  de  la  millor  mane¬ 
ra  possible  aquesta  necessitat. 

La  Seguretat  Social  fins  avui  no  té 
recursos  per  assumir  la  creació  i 
manteniment  d'aquests  centres,  i  és 
per  això  que  els  Ajuntaments  són 
els  qui  han  adquirit  el  protagonis- 
me,  per  poder  donar  aquest  tipus  de 
servei  a  la  població. 

El  Masnou  és  un  dels  40  municipis 
privilegiats  en  aquest  sentit,  ja  que 


des  de  fa  tres  anys  gaudeix  d'un 
Centre  de  Planificació  Familiar. 

I  d'ell  volem  parlar-ne  avui,  perquè 
pensem  que  ha  de  seguir  en  la  tra¬ 
jectòria  iniciada  però  amb  la  seva 
promoció  i  potenciació. 

Moltes  parelles  de  la  nostra  vila  han 
utilitzat  aquest  servei  per  tal  d'infor- 
mar-se,  i  així  poder  fer  operatiu  el 
dret  de  poder  planificar  la  seva 
descendència.  Però  això  no  és  tot, 
també  porta  a  terme  l'assistència 
sanitària  amb  caràcter  preventiu  a 
totes  les  persones  que  s'adrecin 
consultant  malalties  específiques  de 
la  dona. 

Durant  l'any  1 983,  s'han  realitzat 
940  visites,  de  les  quals  210  han 
estat  primeres  visites,  practicant-se 
280  anàlisis  citològiques,  per  al 
diagnòstic  precoç  del  càncer, 
d'aquelles  alteracions  o  anomalies 
pre-canceroses. 

Esperem  que  dia  a  dia  la  nostra 
població  aprofiti  aquest  servei. 

Actualment  el  seu  horari  és  de  di¬ 
lluns  a  dijous  de  10a  1  h.  i  es  troba 
ubicat  en  el  nou  Centre  d'Assistèn¬ 
cia  Primària  del  carrer  Sant  Miquel. 

L'ESTIU 
AMB  SALUT 

Una  nova  temporada  és  a  punt  de 
començar  i  per  això  és  aquest  el 
moment  de  recordar  allò  que  es 
deia  l'any  passat  "PLATGES  NETES, 
ESTIU  AMB  SALUT". 

Efectivament  l'estat  de  les  nostres 
platges  i  de  l'aigua  del  mar  és  fona¬ 
mental  per  poder  gaudir  d'uns  bons 
banys  de  mar  i  de  sol,  amb  la  segu¬ 
retat  que  no  s'adquireixi  cap  malal¬ 
tia,  malgrat  la  pol.lució  de  què  som 
víctimes. 

Per  part  de  l'Ajuntament,  també 
aquest  any  a  partir  de  juny,  es 
disposarà  d'un  servei  mecanitzat  i 
sistemàtic  de  neteja  de  platja  i  la 
possibilitat  d'utilitzar  dutxes  d'aigua 
dolça.  Així  mateix  es  procurarà  que 
I  aigua  mantingui  les  condicions  òp¬ 
times  per  a  la  seguretat  dels  banyis¬ 
tes.  Una  anàlisi  setmanal  de  l'aigua 
donarà  puntual  informació  de  la 
seva  qualitat,  la  qual  serà  exposada 
a  la  façana  de  l'Ajuntament. 

Les  aigües  recollides  per  aquest 
mostreig  seran  de  les  zones  d'Ocata 
(davant  l'Ajuntament),  del  port,  de  la 
caleta  dels  pescadors  i  de  davant 
l'estació  del  Masnou. 

Però  demanem,  també,  la  col·labo¬ 
ració  dels  banyistes  per  a  conservar 
la  platja  neta,  utilitzant  els  bidons 
per  a  deixalles,  mantenint  les  dutxes 
en  bon  funcionament  i  recordar  les 
mesures  higièniques  per  a  prendre 
el  sol  (cal  estirar-se  sobre  una  tova¬ 
llola)  i  rentar-se  amb  sabó  a  l'arribar 
a  casa. 


AVÍS 

CENTRE  D'ASSISTÈNCIA 

PRIMÀRIA 

està  situat  al  carrer: 

Sant  Miquel,  125 

SEGURETAT  SOCIAL 

URGÈNCIES 

Telèfon  555  70  61 

SERVEIS  MUNICIPALS  , 

DE  SALUT 
PÚBLICA 

Telèfon  555  02  91 


El  Centre  d'Assistència  Primaria  una  realitat  avui 

EL  MASNOU 


INFORMACIÓ 


EDITORIAL 


Amb  aquest  número  del  Butlletí 
Municipal  estrenem  format  i  un  nou 
estil  amb  la  intenció  de  fer-ho  més 
amè  í  atractiu,  buscant  una  forma 
més  periodística  en  el  tractament  de 
la  informació  que  es  genera  des  de 
l'Ajuntament,  remarcant  el  més  im¬ 
portant  i  buscant  l'anècdota  que  fa 
humana  la  notícia.  És  un  experiment 
que  esperem  tingui  èxit  i  augmenti 
l'interès  per  la  cosa  pública,  al  ma¬ 
teix  temps  que  també  buscarem  una 
periodicitat  més  regular  i  curta,  apro¬ 
fitant  per  a  normalitzar  els  costos 
d'impressió  i  repartiment,  sense  que 
deixi  d'ésser  gratuït  per  a  tothom. 

Una  altra  qüestió  que  ha  d'ésser 
tractada  a  l'editorial,  és  el  fet  que  el 
passat  29  d'abril  es  celebraren  a 
Catalunya  les  segones  eleccions 
autonòmiques.  Importants  pels  re¬ 
sultats,  importants  pel  civisme  de¬ 
mostrat,  però  sobretot  importants 
perquè  en  aquest  País  mai  s'havien 
pogut  celebrar  per  segona  vegada; 
sempre  circumstàncies  històriques 
alienes  a  la  voluntat  popular  ho 
impediren,  i  això  demostra  que  la 
normalització  democràtica  s'està 
arrelant  amb  fermesa  i  determinació, 
en  el  sí  de  la  societat.  Al  Masnou  un 
cop  més  hem  sabut  fer  honor  a  la 
qualitat  dels  demòcrates,  el  civisme  i 
el  respecte  mutu  han  imperat  al  llarg 
de  tota  la  campanya,  que  si  bé  és  el 
correcte  i  el  normal  no  per  això  s'ha 
de  deixar  de  remarcar,  ja  que  Cata¬ 
lunya  i  la  democràcia  s'ho  mereixen. 


EDITA:  Ajuntament  del  Masnou 

Imprimeix:  Llop,  arts  çràfiQues 
Itàlia,  30  -  El  Masnou 

Dip.  Legal  B-9961-1979 


ERRORS 

EN  EL  BUTLLETÍ  PASSAT  N.“  21 
ES  VA  PRODUIR  UNA  ERRATA  LA 
QUAL  DEIA  "L'ARQUITECTE  MUNI¬ 
CIPAL  JOAN  VILLÀ 


ES  FA  CONSTAR  QUE  AQUEST 
SENYOR  ÉS  ARQUITECTE  PERÒ  NO 
MUNICIPAL,  JA  QUE  L'ARQUITEC¬ 
TE  DE  L'AJUNTAMENT 
SENYOR  JOSEP  M.»  GUTIÉRREZ. 


NOU  ITINERARI  D'AUTOBÚS 

Es  comunica  a  la  població  el  canvi  d'itinerari  del  transport  públic  urbà.  Amb 
aquesta  ruta  es  pretén  que  l'autobús  sigui  el  medi  general  de  transport  pels 
vilatans  entre  les  zones  del  municipi.  S'estén,  doncs,  el  recorregut  fins  als 
límits  d'Ocata  i  per  davant  del  Centre  d'Assistència  Primària,  i  es  produeix 
alguna  variant  respecte  a  l'antic  trajecte. 

m 

m 

A  l'hora  de  confeccionar  el  nou  itinerari  s'han  tingut  en  compte  les  necessi¬ 
tats  urbanes  del  moment  i  les  possibilitats  de  comunicació  que  ofereix  el 
transport  col·lectiu. 

A  l'inaugurar  el  Centre  d'Assistència  Primària  i  traslladar  el  Consultori  de  la 
Calàndria,  es  canviarà  el  recorregut  de  l'autobús  urbà,  perquè  tota  la  pobla¬ 
ció  pugui  tenir  un  accés  més  fàcil  al  nou  Centre. 


C  A  R^R_E  t  E 

r  ^  KTACtO  EL  MASNOU 

mar 


t - 1  ESTACIÓ  DOCATA 


mediterrani 


NOU  RECORREGUT  DE  L'AÜTOBÚS  URBÀ: 

C/.  Almeria,  Avda.  Joan  XXIII,  C/.  Navarra,  Tomàs  Vives,  Sant  Felip,  Capità 

Mirarnbell,  Avda.  John  F.  Kennedy,  Passeig  Prat  de  la  Riba,  C/.  Barcelona, 

Mossèn  Cinto  Verdaguer,  Amadeu  I,  Navarra,  Avda.  Joan  XXIII,  C/.  Guilleries, 
Goleta  Polacra  Constància,  Almeria. 

EL  MASNOU 


COMISSIÓ 

PERMANENT 


1 3  de  Gener  del  1 984. 
DONACIÓ  A  LA  BIBLIOTECA 

S'accepta  la  donació  dels  llibres  realitza¬ 
da  per  ta  senyora  Walda  Pla  de  Bofill,  els 
quals  ampliaran  el  fons  bibliogràfic  de  la 
Biblioteca  "Batista  i  Roca". 

La  cessió  va  ser  feta  per  la  Sra.  Pla  de 
Bofill  en  memòria  del  Sr.  Flor  i  Ràfols. 


PLA  D'OCUPACIÓ  DE  LA 
GENERALITAT  DE 
CATALUNYA 

Aprovar  per  unanimitat  proposar  al  De¬ 
partament  de  Treball  de  la  Generalitat 
de  Catalunya,  la  inclusió  en  el  IV  Pla 
d'Ocupació  Comunitària,  les  obres  de 
millorament  dels  carrers  Flos  i  Calcat  i 
Plaça  1 1  de  setembre,  amb  una  despesa 
total  de  3.615.499  ptes.  De  les  quals 
2.732.000  ptes.  serien  carregades  dins 
de  la  partida  de  despesa  de  Mà  d'Obra 
de  l'Ajuntament  de  la  Vila. 


PRECS  I  PREGUNTES 

El  Sr.  Jaume  Marzal  preguntà  si  existia 
un  projecte  d'utilització  de  la  futura  pista 
polisportiva  del  sector  d'Ocata. 

Contesta  el  Sr.  Marià  Aran  que  no  és 
previst  de  moment,  però  que  l'elabora¬ 
ció  d'un  projecte  que  imprimeixi  un 
çaràcter  obert  en  la  utilització  de  les  ins¬ 
tal·lacions  esportives  esmentades,  és 
dins  de  les  previsions  immediates. 

A  la  pregunta  de  quan  seria  presentat  a 
aprovació  el  Pressupost  d'aquest  any, 
formulada  pel  Sr.  Marzal,  respongué  el 
Sr.  Azuara  que  tenia  pensament  de 
presentar-los  cap  el  final  de  mes,  junt 
amb  el  pressupost  d'Inversions.  Afegí 
que  qualsevol  dubte  seria  resolt  pel 
Sr.  Jaume  Grané. 


20  de  Gener  del  1 984. 

TRACTAMENT  D'AIGÜES 
RESIDUALS 

Aprovació  del  pressupost  presentat  per 
l'enginyer  municipal  per  tal  de  calcular  el 
cost  anual  dels  Emissaris  Submarins 
instal·lats  a  la  vila,  a  fi  de  tractar 
l'evacuació  d'aigües  residuals  i  el  seu 
tractament. 

Tanmateix  l'Alcaldia  informà  de  la  reu¬ 
nió  celebrada  amb  els  batlles  d'Alella, 
Teià  i  el  President  de  la  Comissió  de 
Cooperació  de  la  Diputació,  per  tal 
d'escometre  urgentment  l'estudi  d'un 
Projecte  General  de  Col·lectors,  davant 
les  obres  que  l'Ajuntament  de  Premià  de 
Mar  realitza  en  el  nostre  terme  muni¬ 
cipal. 


ACORDS 


OBRES 

AL  POLIESPORTIU 

Obertura  del  concurs  per  a  la  construc¬ 
ció  al  Complex  Polisportiu  d'una  piscina 
coberta,  com  s'indica  a  la  2.®  Fase  del 
Projecte. 

DÈFICIT 

AL  TRANSPORT 
PÚBLIC  DEL  MASNOU 

L'Ajuntament  aprovà  la  liquidació  del 
dèficit  dels  Transports  Aragó  de  l'any 
1 983,  ajustant-se  als  acords  presos  pel 
Ple  Municipal,  per  un  import  total  de 
1 .7 1 3.934,-  ptes. 


PRECS  I  PREGUNTES 

Els  problemes  educacionals  varen  ser 
els  protagonistes  de  les  intervencions 
que  els  membres  de  l'oposició  feren  en 
aquesta  sessió  de  la  Permanent. 
Instal·lacions  esportives  dins  de  les  es¬ 
coles;  ampliació  de  les  aules  preesco- 
lars,  estat  de  les  relacions  amb  el  Centre 
de  Recursos  Pedagògics  del  Maresme 
entre  d'altres  temes  tractats. 

Cal  destacar  l'anunci  de  les  mesures 
adreçades  a  la  solució  de  l'aplicació  de 
la  Normativa  del  Català  dins  de  les  Es¬ 
coles  Públiques'  esdevinguda  aquesta 
de  les  reunions  celebrades  per  la  Conse¬ 
lleria,  els  directors  dels  col·legis  i  el 
Departament  d'Ensenyament  de  la 
Generalitat. 


27  de  Gener  dei  1984. 

L'OBJECCIÓ  DE 
CONCIÈNCIA 

Els  Nacionalistes  d'Esquerra  adreçaren 
un  escrit  a  aquest  consistori  demanant 
que  es  faciliti  dins  dels  serveis  adminis¬ 
tratius,  la  màxima  informació  per  tal  d'a- 
sessorar  del  dret  d'Objecció  de 
conciència  per  als  joves  de  la  població, 
que  en  un  curt  termini  desitgessin  realit¬ 
zar  un  servei  civil. 

L'ESCOLA  BERGANTÍ 
SOL·LICITA  SER  PÚBLICA 

De  conformitat  amb  la  Llei  del  14  de 
juliol  del  1983  de  la  Generalitat  de  Cata¬ 
lunya,  l'escola  Bergantí  demana  ser 
admesa  dins  de  la  xarxa  d'Escoles 
Primàries  Públiques.  1  donat  la  valuosa 
tasca  que  aquest  centre  ha  dut  a  terme 
en  el  municipi  en  pro  d'un  millor  desen¬ 
volupament  pedagògic,  l'Ajuntament 
unànimament  recolzarà  aquesta  propos¬ 
ta  davant  la  Direcció  General  d'Ensenya¬ 
ment  Primari  de  la  Generalitat  de 
Catalunya. 


PARCS  IJARDINS 
DEL  MASNOU 

Per  realitzar  els  treballs  de  manteniment 
dels  Parcs  i  Jardins  de  la  Vila  es  con¬ 
tracten  els  serveis  de  Cooperativa  Limi¬ 
tada  Masfíor,  pel  període  d'un  any,  es¬ 
sent  l'import  total  de  les  despeses  de 
2.143.198  ptes.  a  pagar  en  dotze 
mensualitats. 


EL  MASNOU 
I  EL  II  PLA 

D'OCUPACIÓ  JOVENIL 

D'acord  amb  la  Convocatòria  publicada 
al  Diari  Oficial  de  la  Generalitat,  aquest 
Ajuntament  sol·licita  ser  inclòs  en  el  11 
Pla  d'Ocupació  Jovenil  de  la  Generalitat, 
on  cap  la  possiblitat  d'incloure  treballs 
d'excavacions  però  amb  limitacions  de 
manca  d'especialització. 


PRECS  I  PREGUNTES 

En  aquesta  sessió  l'oposició  va  ser 
informada  pel  Sr.  Aran  de: 

1.  El  Centre  de  Recursos  Pedagògics  es 
troba  situat  a  Mataró,  i  s'espera  en  un 
curt  termini  de  temps  el  seu  funciona¬ 
ment  per  tota  la  comarca. 

2.  La  ubicació  del  "Camp  d'aprenentat¬ 
ge "  podria  ésser  a  Cabrils,  per  posseir 
aquesta  població  una  finca  en  condi¬ 
cions  òptimes  per  a  les  finalitats  que 
pretén  la  Generalitat. 

3.  Causes  externes  a  la  voluntat  de 
l'Ajuntament  retarden  la  publicació  del 
"Llibre  del  Masnou". 

Respecte  a  la  realització  dels  projectes 
aprovats  o  pendents  d'aquest  tràmit, 
s'informà  que  és  propòsit  de  l'Ajunta¬ 
ment  portar  a  terme  les  obres  i  reformes 
segons  una  ordenació  urbanística  del 
municipi  per  sectors. 


1 0  de  Febrer  del  1 984. 

386  ARBRES  MÉS 
AL  MASNOU 

S'aprova  la  plantació  de  386  nous  ar¬ 
bres  a  diferents  indrets  de  la  localitat, 
per  l'empresa  Jardineria  Batlle,  S.A. 

Amb  l'establiment  a  la  població  de  nous 
arbres  es  pretén  descongestionar, 
embellir  i  apropar  la  natura  a  l'àmbit 
urbà,  assolint  així  un  hàbitat  més 
humà. 

PLA  D'UTILITZACIÓ 
DE  LA  PLATJA 

S'aprovaren  les  normes  provisionals  de 
Règim  i  Ordenació  de  l'Ús  de  la  Platja, 
que  regula  la  Llei  del  28/1969. 

EL  MASNOU 


AJUDES 

DE  LA  DIPUTACIÓ 

Es  va  remetre  a  la  Diputació  una  sol.lici- 
tut  d'ajuda  tècnica  pel  projecte  de 
cobertura  dels  carrers  Roger  de  Flor  i 
Torrent  Vallmora,  per  un  import  total  de 
473.1 40  ptes. 


PRECS  I  PREGUNTES 

Es  demanà  que  passés  pel  Ple  la  petició 
de  'l'Institut  Català  del  Sòl"  de  modificar 
el  Pla  Parcial  de  "Caramar". 

L'Institut  proposa  la  supressió  d'una  via 
pública  i  la  transformació  d'habitatges 
plurifamiliars  en  unifamiliars. 

^ 

1 7  de  Febrer  del  1 984. 

LIQUIDACIÓ  DEL 
PRESSUPOST  1983. 

Es  va  aprovar  la  liquidació  del  Pressu- 
post  Ordinari  i  d'Inversions  desprès  de 
la  lectura  dels  informes,  constatant  que 
no  s'havia  produït  cap  tipus  de  dèficit. 

El  balanç  total  és  d'un  superàvit  al 
pressupost  de  13.274.261  ptes.  i  en  el 
capítol  d'Inversions  12.279.443  ptes. 


24  de  Febrer  del  1 984. 

Al  moment  de  començar  la  sessió,  el 
Sr.  Batlle  testimonià,  en  nom  del  grup 
de  CíU  i  en  el  seu  propi,  la  condolença 
per  l'assassinat  del  senador  socialista 
Enrique  Casas  Vila.  El  Sr.Tarrida  agraí  el 
testimoni  rebut. 

* 

Seguidament  es  passa  a  l'ordre  del  dia 
prefixat. 

En  el  torn  de  Precs  i  Preguntes  sol·licita¬ 
ren  una  inspecció  i  l'adopció  de  mesu¬ 
res,  davant  la  instal·lació  d'una  màquina 
recreativa  amb  monedes  al  Mercat 
Municipal. 

Així  mateix  demanaren  una  àmplia  infor¬ 
mació  relativa  a  les  mesures  de  segure¬ 
tat  dins  de  les  discoteques,  tasca  que  es 
realitza  conjuntament  amb  els  bombers* 
anunciant-se  la  possibilitat  de  tanca¬ 
ment  d'algun  d'aquests  establiments. 


INFORMACIÓ  DE  L'ALCALDIA 

El  Sr.  Azuara  informà  de  la  visita  realitza¬ 
da  al  Governador  Civil  per  tractar  de  la 
seguretat,  on  va  arribar-se  als  següents 
acords: 

'  Accions  puntuals  per  part  de  la  Guàrdia 
Civil. 

-  Confecció  d'un  Pla  de  Seguretat  a  cà¬ 
rrec  de  la  42  Comandància  de  la  Guàrdia 
Civil  i  que  serà  presentat  al  Governador 
Civil  i  als  batlles  de  la  Vall  de  Sant  Mateu. 

-  Construcció  d'una  nova  caserna  a  Pre¬ 
mià  de  Mar;  cosa  que  permetrà  una  més 
gran  dotació  de  membres  a!  cos. 

En  un  altre  ordre  de  coses  informà  a  la 
Comissió  Permanent  de  l'Aprovació  defi¬ 
nitiva  del  projecte  de  Col·lectors,  per  un 
import  de  pessetes  283.644.189.  En 
aquest  projecte  hi  participen  els  munici¬ 
pis  de  Premià  de  Mar,  de  Dalt,  Alella,  Teià 
i  El  Masnou. 


NOTA 


Els  acords  que  es  reflecteixen  en 
aquest  apartat,  no  són  tots  els  que 
pren  la  Comissió  Municipal  Perma¬ 
nent  i  el  Plenari  Municipal.  No  hi 
consten  aquells  que  només 


afecten  a  persones  i  situacions  d'àm¬ 
bit  molt  restringit.  Les  actes  en  el  seu 
redactat  total  i  definitiu,  poden  ésser 
consultades  per  qualsevol  ciutadà,  a 
les  oficines  de  l'Ajuntament. 


lil 


TELÈFONS  D'URGÈNCIES 


Policia  Municipal  . . . . 

Guàrdia  Civil. . . 

Bombers  de  Badalona . 
Ambulàncies  . 


•  ■  «  • 


•  É 


•  >  ■  •  « 


«  t 


•  * 


■  * 


1  •  É 


555  22  44 
555  02  53 
388  00  80 
555  21  21 


TELÈFONS  D'INTERÈS  PÚBLIC 


>  «  •  « 


i  •  É 


Ajuntament  (Oficines)  . 

Jutge  de  Pau . 

Casa  Benèfica . 

Serveis  Mortuoris  (Sr.  Maresma) . 

Notaria 

Alberg  del  Masnou 
Ràdio  Masnou 


•  «  i 


kW···V·É··· 


*  •  •  ■  t  i 


■'a··i·'·B 


*  •  É  • 


555  06  00 
555  07  13 
555  05  10 
555  09  61 
555  13  22 
555  57  56 
555  62  00 


SERVEIS  RELIGIOSOS 


Parròquia  de  Sant  Pere  .  555  07  06 

Parròquia  de  la  Verge  del  Pilar .  555  1 1  43 

HORARI  CEMENTIRI 

Dimarts  i  dijous  de  4  a  6  de  la  tarda. 
Diumenge  de  10  a  1  del  migdia. 


Ràdio  Ei  Masnou  (FOTO  ROSER  PARERA) 

Una  veu  agradable,  nova,  portadora  de  notícies  i  música  s'ha  introduït  a 
casa.  Es  Ràdio  El  Masnou.  Aquesta  emissora  inicià  el  seu  camí  per  les  ante¬ 
nes  el  desembre  passat  i,  a  hores  d  ara,  després  de  quatre  mesos,  ha  conso¬ 
lidat  una  audiència  que  en  primer  lloc  sintonizà  l'emissora  per  curiositat. 
Ràdio  El  Masnou  obre  les  portes  a  la  comunicació  entre  tots  nosaltres. 

Duem  a  terme  el  lema  de  la  cadena  a  la  qual  pertany  i  posem-nos  a  cent  !. 

EL  MASNOU 


LT 


A 


Primera  Mostra 


Literària 


del 


Maresme 


un  èxit  autèntic  ! 


De  les  diferents  iniciatives  comarcals  en 
les  quals  aquesta  Conselleria  de  Cultura 
participa,  la  "Primera  Mostra  Literària  del 
Maresme",  ha  estat  la  de  més  ràpida  cris¬ 
tal·lització. 

En  arribar  a  l'acte  de  cloenda,  que  es  va 
realitzar  en  el  teatre  del  Casino,  el  passat 
dia  28  d'abril,  ens  confirma  que  és  possi¬ 
ble  i  gens  utòpic,  que  dotze  ajuntaments 
unifiquin  els  seus  esforços  en  benefici 

exclusiu  de  la  cultura,  i  per  tant,  de  tots 
els  ciutadans. 

El  descubrir  les  possibilitats  literàries  de 
cadascú,  el  gust  per  escriure,  l'eterna  si¬ 
tuació  dels  qui  animen  als  que  escriuen, 
el  nerviosisme  de  la  final,  l'alegria  dels 
qui  han  guanyat,  el  magnífic  comporta¬ 
ment  dels  qui,  per  una  o  altre  raó,  no  han 
assolit  cap  guardó  especial,  més,  l'agraï¬ 
ment  dels  organitzadors,  que  els  encorat¬ 
jaren  a  continuar  escrivint  sense  defallir, 
el  bon  to  i  cordialitat  que  presidí  aquest 
acte. . .  Tot  això  fa  que  els  que  hem  orga¬ 
nitzat  el  concurs  comarcal  ens  vulguem 
preparar  i  millorar  per  a  la  propera  Mos¬ 
tra  Literària,  a  la  qual  desitgem  una  llarga 
vida  i  un  molt  alt  nivell. 

En  ia  convocatòria  d'aquest  primer  certa¬ 
men,  segons  el  Jurat  presidit  pel  poeta 
maresmenc  Valerià  Pujol,  va  ésser  en 


l'apartat  de  redacció  per  a  menors  de  ca¬ 
torze  anys,  guardonat  el  treball  "Diari 
d'una  gota  d'aigua"'*  en  prosa  per  majors 
de  1 4  anys,  "Demà  al  carrer"  i  en  poesia 
la  composició  titulada. "I  grega". 

Els  premis  infantils  estaven  dotats  amb 
una  bicicleta  "cross",  gentilment  cedida, 
per  la  casa  Derby  i  iots  de  llibres,  entre 
els  quals  s'hi  trobaven  els  monogràfics 
d'alguns  pobles  del  Maresme  (el  de  la 
Vila  de  Vilassar  de  Mar,  la  Parròquia  d'A- 
lella,  el  dels  Dissenys  del  Masnou  i  la 
seva  marina). 

Ens  cap  el  goig  de  veure  com  un  treball 
guardonat  al  Premi  Goleta  i  Bergantí,  va 
passar  directament  a  la  final,  tornant-se  a 
repetir  l'èxit  en  aquesta  Primera  Mostra 
Literària. 

Felicitem  la  guanyadora  i  aprofitem  per 
animar  als  altres,  tot  dient-los  que  escriu¬ 
re  és  un  bell  acte,  tinguí  o  no  ocasions 
per  arribar  a  una  final  local  o  comarcal. 

Per  tancar  aquest  capítol,  voldria  fer  una 
crida  a  professors,  mestres  i  a  tothom 
demanant  la  seva  participació  activa  i 
presencial  en  el  concurs.  Així  augmenta¬ 
ríem  la  seva  expectació  i,  sens  dubte,  la 
qualitat  dels  treballs  que  es  presentessin. 
Seguim  nosaltres  l'exemple  de  Vilassar, 
on  s'han  presentat  més  de  mil  dues  cen¬ 
tes  composicions  de  menors  de  catorze 
anys.  Endavant !!. 


LA  FESTA 
MAJOR  1984. 

Sembla  que  fos  ahir  que  celebràvem 
la  Festa  Major  i  ja  ha  passat  quasi 
un  any.  Pels  que  estem  a  la  Comis¬ 
sió  de  Festes  les  setmanes  passen 
amb  més  celeritat  encara. 

Que  tot  funcioni  a  la  perfecció,  que 
ningú  no  deixi  de  trobar  en  les  cele¬ 
bracions  una  activitat  que  li  agradi, 
és  Tobjectiu  que  volem  assolir;  el  re¬ 
sultat  contrari  ens  omple  de  recança. 

Però  és  els  risc  que  hem  de  córrer. 
Oferir  un  ventall  d'actes  a  escollir 
per  la  població  i  que  aquests 
s'extenguin  a  tots  ets  gustos,  és  el 
propòsit  darrer,  difícilment  a  l'abast. 
A  més  no  té  reflex  extern  la  feina  i 
l'esforç  que  suposa  l'acció  coordi¬ 
nada  de  tots  els  qui  treballem  en 
l'organització  dels  actes. 
Indubtablement  els  resultats  no 
acostumen  a  ser  els  desitjats,  però 

veure  el  somrís  d'un  infant  i  escoltar 

# 

els  records  que  deixa  la  fira  en  el 
gran  i  el  petit,  són  prou  importants 
per  intentar-ho  una  vegada  més  i 
renovar  els  propòsits  per  a  l'any 
següent. 

Per  la  nostra  part,  enguany  torna¬ 
rem  a  tenir  envelat,  hi  haurà  llotges, 
que  es  podran  comprar  a  l'ajunta¬ 
ment.  Hi  haurà  actes  al  carrer,  actes 
de  caire  cultural,  esportiu  i  d'altres. 

La  Comissió  de  Festes  intenta  unir 
les  tradicions  amb  la  renovació  i 
d'aquesta  forma  complaure  quantes 
més  persones  millor. 

Es  necessari  que  tothom  visqui  la 
Festa  Major;  perquè  és  un  exponent 
del  grau  de  participació  en  les  coses 
del  poble  i,  si  no  són  populars 
perden  el  principi  que  els  va  donar 
origen. 

Desitgem,  doncs  que  gaudiu  amb 
totes  i  cadascuna  de  les  opcions 
que  ofereix  el  suggestiu  programa 
de  festes  i  des  d'aquí  us  volem  dir 
FINS  A  SANT  PERE  D'ENGUANY! 


EL  MASNOU 
ÉS  DE  TOTS, 
RESPECTEM-LO 


RESPETEMOS 
EL  MASNOU, 
ES  DE  TOOOS 

EL  MASNOU 


RECULL 


V  ATGE  A  L'ALGUER 


Una  iniciativa  de  Unstitut  de  Batxi¬ 
llerat  del  Masnou,  dins  de  les  activi¬ 
tats  del  Seminari  de  Llengua  i 
Literatura  Catalana,  va  ser  la  d'orga¬ 
nitzar  un  viatge  a  l'Alguer,  per  les 
àmplies  possibilitats  que  oferia  a 
nivell  de  llenguatge  i  cultura. 

36  alumnes  de  COU  i  tercer  de  BUP, 
acompanyats  per  3  professors,  va¬ 
ren  sortir  cap  a  l'illa  de  Sardenya. 
L'Ajuntament  del  Masnou  ja  havia 
enviat,  amb  anterioritat,  una  carta  a 
la  casa  de  la  vila  de  l'Alguer,  en  la 
qual  se'ls  comunicava  que  hi  anirien 
un  grup  de  noies  i  nois  a  visitar-los  i 
demanavem  que  els  rebessin  i 
ajudessin  a  portar  a  terme  la  tasca 
cultural  que  els  havia  conduït  a  fer 
la  visita. 

Abans  de  marxar  se'ls  va  lliurar  una 
placa  del  nostre  poble  per  a 


l'Ajuntament  de  l'Alguer.  I  ara,  una 
vegada  tots  retornats  a  casa,  ens 
cal  dir  que  els  nostres  viatgers  van 

ésser  rebuts  molt  afectuosament 

1 

pel  consistori  alguerès. 

El  Regidor  de  Cultura  es  va  oferir 
per  acompanyar-los  a  diverses  enti¬ 
tats  ciutadanes  de  caire  catalanista: 
l'Escola  d'alguerès  "Pasqual  Scam", 
l'emissora  "Ràdio  Sigma",  que  emet 
en  alguerès  .  .  .  Visitaren  un  labora¬ 
tori  de  corall  i  gaudiren  de  la  grata 
companyia  de  gent  cordial  i  afable. 
Entre  els  treballs  que  realitzaren, 
destaquem  un  dossier  en  el  qual  es 
recull  informació  entorn  les  enques¬ 
tes  fetes  als  algueresos  i  llur  dialec¬ 
te,  l'ús  i  la  conciència  llingüística 
que  d'ell  es  té.  També  un  glossari  de 
termes  mariners,  estris,  peixos, 
embarcacions,  etc. 


Unes  gravacions  folklòriques  i  tradi¬ 
cionals  de  cançons  interpretades 
per  vells  mariners  o  grups  de 
cantaires  algueresos. 

Hem  de  reconèixer  la  col·laboració 
més  desinteressada  i  amable  dels 
algueresos  entrevistats,  així  com  a 
tothom  per  la  seva  atenció  i  espon¬ 
taneïtat. 

Aquesta  iniciativa  va  ser  recolçada, 
des  del  primer  moment,  pel  l'Ajun¬ 
tament  de  la  vila  i  mitjançant  la 
Conselleria  de  Cultura,  que  va  fer 
d'interlocutor.  Es  demanà  que  en 
actes  posteriors  es  donés  a  conèi¬ 
xer  els  resultats  de  la  tasca  cultural 
desenvolupada  en  aquella  illa  i  en 
aquell  poble  germà. 


DADES  DEL  SERVEI  DE  PRIME¬ 
RES  CURES  DEL  MASNOU 


A  títol  informatiu  volem  donar  les  dades  d'un 
any,  les  quals  indiquen  que  el  Servei  de  Prime¬ 
res  Cures,  que  l’Ajuntament  té  contractat  amb 
la  Creu  Roja  Local,  realitza  una  tasca  necessà¬ 
ria,  avui  per  avui,  per  tal  que  cap  habitant  del 
Masnou  hagi  de  desplaçar-se  fora  de  la  vila  per 
un  accident  domèstic  o  de  carrer,  que  no  reu¬ 
neixi  les  condicions  de  gravetat  que  determina¬ 
rien  el  seu  trasllat  a  un  centre  hospitalari. 


Resum  de  les  assistències: 

(1)  Nombre  total  d'accidentats:  2.054 


(2)  PER  EDATS 

De  0  a  9  anys  .  449 

De  10  a  1 9  anys . 748 

De  20  a  29  anys .  302 

De  30  a  39  anys .  186 

De  40  a  49  anys .  132 

De  50  a  59  anys .  111 

De  60  a  69  anys .  62 

De  70  omès  anys .  64 

(3)  PER  SEXES 

Homes .  1.282 

Dones  . 772 

(4)  PEL  TIPUS  DE  LESIONS 

Ferides  .  I.319 

Cremades .  66 

Fractures  .  95 

Asfixies .  0 

D'altres  .  521 

Mossegades  de  gos  . .  5.3 

(5)  PER  LA  SEVA  LOCALITZACIÓ 

Cap  .  604 

Tronc . 154 

Extremitats  superiors .  726 

Extremitats  inferiors . .  570 


(6)  PEL  LLOC  ON  HAN 
ESTAT  PRODUÏDES 


Carretera . 82 

Casc  Urbà .  477 

Domicili .  511 

Escola .  207 

Treball .  124 

Esplai . 423 

D'altres . . 14f 

Per  accident . 89 

(7)  PEL  SEU  PRONÒSTIC . 

Morts .  0 

Greus .  q 

*■■•*■■*»*■♦**. *i*É*.*f*,* 

Lleus  .  1.734 

Reservats  . . .  311 


ARQUEOLOGIA 

La  secció  d'Arqueologia  del  Museu 
del  Masnou  juntament  amb  l'Institut 
Català  de  Serveis  a  la  Joventut  de  la 
Generalitat  de  Catalunya  ens  oferei¬ 
xen  la  possibilitat  d'endinsar-nos  en 
la  història  dels  temps  i  d'escorco- 
llar-hi  amb  la  finalitat  de  conèixer 
una  mica  més  quins  van  ésser  els 
nostres  primers  habitants,  aquí  en 
el  poble. 

A  la  finca  Cal  Ros  de  les  Cabres  es 
faran  uns  treballs  per  tal  de  delimi¬ 
tar  el  jaciment  on  s'extengué  la  vila 
romana  i  l'estat  actual  de  conserva¬ 
ció. 

Ja  en  el  segle  passat  s'hi  van  fer  al¬ 
gunes  excavacions.  Posteriorment, 
a  l'any  1946  hi  va  intervenir  l'insig¬ 
ne  arqueòleg  Serra  Ràfols  i  també 
cal  destacar  les  trobades  realitzades 
per  altres  persones  a  la  nostra 
població,  i  les  del  Sr.  Galera.  Una 


mostra  magnífica  del  material  con¬ 
tingut  a  aquesta  vila  és  el  mosaic 
exposat  al  Museu  Arqueològic  de 
Barcelona. 

Una  de  les  condicions  per  prendre 
part  en  les  excavacions  és  la  de 
tenir  entre  1  8  i  25  anys. 

S'ha  fet  campanya  informativa  per 
tal  de  captar  col·laboradors  interes¬ 
sats  en  l'estudi  dels  avantpassats 
de  la  nostra  història. 

Al  Museu  correspondrà  la  responsa¬ 
bilitat  i  l'èxit  que  s'esdevingui  de  les 
tasques  portades  a  terme. 

Tenir  a  l'abast  la  possibilitat  de 
treballar  costat  per  costat  amb  pro¬ 
fessionals,  emmagatzemar,  classifi¬ 
car,  estudiar,  explorar  les  peces  que 
es  puguin  trobar  i  divulgar  els  resul¬ 
tats  en  un  camp  de  treball,  enmig 
del  poble,  és  un  repte  que  recollim 
amb  il·lusió. 


SALUT  És  COSA  DE  TOTS 


De  fet  valorem  la  nostra  salut  només 
quan  la  perdem. 


Departament  de  Sanitat  i  Seguretat  Social 
Direcció  General  de  Promoció  de  la  Salut 


